टाइम8, बागसा, आगष्ट 23: थांनाय बोसोरफोराव बर’ बिजोंनि फरायसा-फरायसुलिफोरा मेट्रिक आनजादाव मोजां फिथाय मोननो हायाखैमोन। जा समनिफ्राय दुलाराय बर’ फरायसा आफादा सोलोंथाइ बोसोर खालामनायनि उननि बोसोरनिफ्राय लासै-लासै बर’ बिजोंनि फरायसाफोरनि मेट्रिक आनजादनि फिथाया मोजांनिफ्राय मोजांसिन जानानै फैगासिनो दं। बिदिनो बर’ बिजोंनि फरायसाफोरनि उथ्रिनायनि जौखोन्दोआ बारानिफ्राय बारा दावखोनो हमदोंसै। बे मोजां उथ्रिसारनायनि गेजेरनिफ्रायनो दुलाराय बर’ फरायसा आफादा साबसिन हामसिन फरायसाफोरखौ बराय बोबोगासिनो दं। बिदिनो बे बोसोराव बागसा जिल्लानि मुसलपुर महकुमानि बेन्दोङाव थानाय बर’ बिजोंजों फरायनानै टप-10 मासिआव आवग्रिनो हानाय सा 13 मेलेमजिबि फरायसाफोरखौ दिनै बागसा जिल्ला बर’ थुनलाइ आफादा बरायदों।